**METSAVEOTEE KASUTAMISE LEPING**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Käesolev metsaveotee kasutamise leping on sõlmitud 03.12.2024 ja vormistatud kirjalikult selle digiallkirjastamise kuupäeval järgnevate isikute poolt ja vahel:

1. **BTF3 B OÜ**,Eesti õiguse alusel asutatud äriühing, registrikood 10816375 ("**Omanik**"),
2. **Riigimetsa Majandamise Keskus**,keda esindab juhatuse 2.04.2024 otsuse nr 1-32/28 alusel kagu regiooni juht Kristo Kokk, registrikood 70004459 ("**Kasutaja**"),

**TAUST**

1. Kasutajal puudub juurdepääs avalikult kasutatavalt teelt kinnistule, millel Kasutaja soovib teostada kasvava metsa raietöid;
2. Omanikule kuulub Kinnistu läbi mille, Kasutaja soovib teostada raiutud metsamaterjali vedu;
3. käesolevaga soovivad Pooled leppida kokku omavahelised õigused ja kohustused seoses Kasutaja sooviga raiutud metsamaterjali vedada läbi Kinnistu,

# DEFINITSIOONID

1. Kui Lepingu kontekstist ei tulene teisiti, kasutatakse järgmisi termineid Lepingus ja selle lisades alljärgnevas tähenduses:

|  |  |
| --- | --- |
| "**Kahju**" | mistahes kahju, maksumus, kulu, sealhulgas uurimis-, menetlus- ja õigusabikulud; |
| "**Kasutaja**" | preambula **punktis (2)** nimetatud isik; |
| "**Kinnistu**" | Omanikule kuuluv kinnistu katastritunnusega 18102:001:0262; |
| "**Leping**" | käesolev metsaveotee kasutamise leping ning selle lisad, koos muudatuste, paranduste ja uuesti sätestamistega, mida võidakse edaspidi teha; |
| "**Metsaveotee**" | Kinnistul asuv metsaveotee, mis on kollasega märgitud Lepingu **lisas 1** toodud plaanil; |
| "**Omanik**" | preambula **punktis (1)** nimetatud isik; |
| "**Pool(ed)**" | Omanik ja Kasutaja; |
| "**Tasu**" | Kasutaja poolt Omanikule **punkti 6** alusel makstav tasu. |

1. Viited lisadele, peatükkidele ja punktidele on viited Lepingu lisadele, peatükkidele ja punktidele.

# KINNITUSED JA TAGATISED

## Üldised kinnitused ja tagatised

Iga Pool kinnitab ja tagab teis(t)ele Pool(t)ele Lepingu sõlmimise ja allkirjastamise hetkel, et:

1. tal on kõik õigused ja volitused Lepingu sõlmimiseks ja täitmiseks. Leping on tema jaoks täies ulatuses kehtiv ja siduv kohustus, mis kuulub täitmisele vastavalt selle tingimustele;
2. Lepingu sõlmimine, täitmine ja selle tingimuste ning sätete järgimine tema poolt ei too endaga kaasa: (i) tema suhtes kehtiva kohtu, vahekohtu, valitsusasutuse ega kohaliku omavalitsusorgani otsuse, korralduse, ettekirjutuse ega määruse; (ii) tema suhtes siduva lepingu, litsentsi, kohustuse ega loa; ega (iii) ühegi kohaldatava õigusnormi rikkumist ega ole nendega vastuolus;
3. tema vastu ei ole esitatud pankrotiavaldust või tema suhtes ei ole käimas mingit muud maksejõuetusega seotud menetlust (nt saneerimine või võlgade ümberkujundamine) ning samuti ei ole ta saanud teadet ühegi sellise menetluse alustamise kavatsuse kohta;
4. kõik **punktides 2.1(a) – (d)** toodud ja antud kinnitused ja tagatised on täies ulatuses õiged.

# LEPINGU OBJEKT

1. Lepingu objekt on Kinnistul asuva Metsaveotee kasutamise tingimuste kindlaksmääramine võimaldamaks Kasutajal viia läbi raiutud metsamaterjali kokkuvedu.
2. Selguse huvides, Metsaveotee täpne asukoht on tähistatud kollasega Lepingu lisaks oleval plaanil, mis on Lepingu lahutamatu osa.

# METSAVEOTEE KASUTAMISKORD

1. Kasutajal on õigus kasutada Kinnistul asuvat Metsaveoteed (i) metsa ülestöötamistehnikaga liikumiseks ning (ii) raiutud metsamaterjali kokku- ja väljaveoks.
2. Kasutajal on õigus kasutada Kinnistul asuvat Metsaveoteed alates Lepingu jõustumisest järgneva 3 kalendrikuu jooksul.

# POOLTE ÕIGUSED JA KOHUSTUSED

## Kasutaja kohustused

1. Kasutaja kohustub Lepinguga omandatud õiguste teostamisel arvestama Omaniku huve, kasutades selleks Metsaveoteed viisil, millega tagatakse kahjustuse tekkimise ärahoidmine Kinnistul.
2. Kasutaja kasutab Metsaveoteed vastavalt Lepingule ning Omaniku ettekirjutustele, väldib kahju tekitamist Metsaveoteele, Kinnistu pinnasele, Kinnistul kasvavale metsale ja Kinnistul asuvatele mistahes muudele objektidele.
3. Kasutajal on õigus ja kohustus kasutada Metsaveoteed üksnes kuiva pinnasega, kusjuures pinnase kuivuse üle otsustamine on Omaniku ainuõigus.
4. Kasutaja teostab raiutud metsamaterjali vedu üksnes Metsaveoteel. Keelatud on masinatega liiklemine väljaspool Metsaveoteed.
5. Kasutaja kasutab Metsaveoteed heaperemehelikult, sealhulgas kuid mitte ainult, Kasutaja puhastab Metsaveotee eelnevalt võsast ja alusrindest ja vajadusel tagab kogu Metsaveotee kasutamise aja korraliku ja terve oksapadja Metsaveoteel.
6. Kasutaja kooskõlastab Metsaveotee kasutamise vähemalt 3 tööpäeva ette enne selle kasutamist.
7. Kasutaja:
   1. parandab omal kulul Metsaveotee, veoste laadimisel ja vedamisel kahjustatud teed, truubid ja teised rajatised; ja
   2. puhastab Metsaveotee ja Kinnistu ääres asuva tee prahist, raiejäätmetest ja puidust, mis on tekkinud Metsaveotee ja kui asjakohane, siis Kinnistu ääres asuva tee, kasutamisel ning veosete laadimisel ja vedamisel; ja
   3. kõrvaldab kõik tekitatud kahjustused,

hiljemalt 5 tööpäeva jooksul alates metsamaterjali kokkuveo lõppemisest, kuid igal juhul hiljemalt 4 kuu jooksul alates käesoleva Lepingu jõustumisest.

1. Kasutaja järgib metsaseadust, päästeseadust ja teisi seadusi ning nende alusel antud õigusaktide nõudeid ja teha kõik endast olenev, et vältida Kinnistu ja selle oluliseks osaks oleva kasvava metsa tervisliku seisundi ja ümbritseva keskkonna seisundi halvenemist.
2. Kasutaja peatab Metsaveotee kasutamise, kui looduslikud tingimused (nt tee lagunemine, suur tuleoht, põud jne) ei võimalda vedamist ning peatada veod võimalike kaasnevate kahjude ära hoidmiseks (nt teede lagunemise või silla ning truubi kahjustamise vältimiseks).

## Omaniku kohustused ja õigused

1. Omanik lubab Kasutajal kasutada temale kuuluvat Metsaveoteed vastavalt Lepingus kindlaksmääratud kasutuskorrale.
2. Omanik võib koos põhjendusega määrata Metsaveotee kasutamise tähtaja, kontrollida Kasutaja poolt Metsaveotee kasutamist ning anda korraldusi esinevate rikkumiste kõrvaldamiseks.
3. Omanik võib peatada Metsaveotee kasutamise õigusaktidest tulenevatest nõuetest või Lepingust mittekinnipidamisel kuni rikkumiste kõrvaldamiseni.
4. Omanik võib peatada Metsaveotee kasutamise, kui looduslikud tingimused (nt tee lagunemine, suur tuleoht, põud) ei võimalda Metsaveotee mõistlikku kasutamist, kusjuures tingimuste üle otsustamine on Omaniku ainuõigus.
5. Omanik võib peatada Metsaveotee kasutamise võimalike kaasnevate kahjude ärahoidmiseks (nt tee lagunemise või silla ning truubi kahjustamise vältimiseks).

# TASU JA TAGATISRAHA

## Tasu

Kasutaja Omanikule tasu ei maksa. Selguse huvides, Kasutaja poolt vajadusel Metsaveotee korrastamiseks, taastamiseks või muuks taoliseks tegevused tehtavaid kulusid ei loeta Tasuks käesoleva Lepingu mõistes.

## Tagatisraha

1. Kasutaja tasub enne tööde algust Omaniku arvelduskontole EE182200221075238068 tagatisraha. Tagatisraha suurus on lisas esitatud skeemilt mõõdetuna liikumise teekonna iga jooksva meetri kohta 5 eurot, kokku 0 eurot, käibemaksu ei lisandu. Tagatisraha tagastatakse Lepingu lõppemisel või kasutamise lõpetamisel tingimusel, et objektile ei ole esitatud pretensioone või need on lahendatud, kusjuures tagatisraha tagastamise otsustamise ainuõigus on Omanikul.
2. Tagatisraha tagastatakse Omaniku poolt kasutamise järgselt juhul, kui Kasutaja on tasunud Omaniku poolt esitatud teenusarve ühekordse planeerimise- või kontrollkäigu eest summas 120 eurot, millele lisandub käibemaks. Kui seoses pretensioonidega tuleb teha korduvalt kontrolle, on iga kontrolli hind 120 eurot, millele lisandub käibemaks.
3. Omanikul on õigus täiendavate Kasutaja tahteavaldusteta tasaarveldada Lepingust tulenevaid mistahes nõudeid Kasutaja vastu tagatisraha arvelt.

# VASTUTUS

1. **Punktis 5.1(c)** nimetatud kohustuse rikkumise korral kohustub Kasutaja tasuma Omanikule leppetrahvi **punktis** **6.2(a)** sätestatud kogu tagatisraha ulatuses iga rikkumise kohta.
2. Pooled kinnitavad, et peavad **punktis 7(a)** toodud leppetrahvi suurust mõistlikuks.
3. Kasutaja on kohustatud hüvitama oma kohustute rikkumisega põhjustatud Kahju ka osas, mida Lepingu alusel tasumisel kuuluv leppetrahvi summa ei kata.
4. Lepingu mistahes rikkumise korral Poole poolt, kohustub rikkumises olev Pool hüvitama, kaitsma ja hoidma teist Poolt mistahes Kahjust, mida selline Pool võib rikkumise tagajärjel saada.
5. Mistahes Lepingu alusel tasutav summa tuleb tasuda 10 tööpäeva jooksul pärast vastavasisulise nõude saamist õigustatud isikult, kui Pooled pole käesolevas Lepingus teisiti kokku leppinud.
6. Mistahes Lepinguga seotud rahalise kohustuse täitmise viivitamise korral on Lepingut rikkunud Pool kohustatud maksma õigustatud Poolele viivist 0,05% õigeaegselt tasumata summast iga viivitatud päeva eest alates rikkumise hetkest kuni õigeaegselt tasumata summa täieliku tasumiseni.

# KEHTIVUS JA LÕPPEMINE

1. Leping jõustub viimase digiallkirja kuupäevast ning eeldusel, et Kasutaja tasub **punktis 6.2(a)** nimetatud tagatisraha hiljemalt 3 päeva jooksul alates viimasest digiallkirjast.
2. Leping kehtib Lepingus ettenähtud kohustuste täimiseni mõlema Poole poolt.
3. Lepingu lõppemisel mistahes põhjusel, Lepingu mistahes sätete kehtetuse või tühistamise korral, jäävad need Lepingu sätted, mis oma olemuselt reguleerivad Poolte õigusi ja kohustus pärast Lepingu lõppemist, kehtima ka pärast Lepingu lõppemist (nt **peatükis 7** sätestatud vastutus).

# TÕLGENDAMINE JA VAIDLUSED

## Lepingu terviklikkus

Leping kajastab kõiki lepinguobjekti puudutavaid Poolte kokkuleppeid ja Lepingu jõustumisest asendab kõiki Poolte vahel varem lepinguobjekti suhtes sõlmitud suulisi ja kirjalikke kokkuleppeid.

## Kohaldatav õigus

Lepingule ja sellega seotud lepinguvälistele suhetele kohaldatakse Eesti Vabariigi õigust.

## Vaidluste lahendamine

Lepingust tulenevad vaidlused lahendatakse heas usus peetavate läbirääkimiste teel, mille ebaõnnestumisel lahendatakse vaidlused esimese astme kohtuna Harju Maakohtus.

# MUUD SÄTTED

## Teated

1. Kõik Lepinguga seonduvad teated, nõuded või mistahes kommunikatsioon loetakse nõuetekohaselt edastatuks, kui see on allkirja vastu üle antud, saadetud tähitud postiga, kulleriga või e-kirjaga Poolele alltoodud kontaktandmetele. Lepingu sõlmimise kuupäeva seisuga on Poolte andmed:

|  |  |
| --- | --- |
| **BTF3 B OÜ** | **Riigimetsa Majandamise Keskus** |
|  |  |
| Saaja: Sander Pullerits | Saaja: Kristo Kokk |
| Aadress: Tartu mnt 25, Tallinn, 10117, Eesti | Aadress: Rõõmu tee 7 ,Tartu |
| E-post: btf@birdeyecapital.com | E-post: Kristo.Kokk@rmk.ee |
|  |

1. Lepinguga seonduv mistahes kommunikatsioon loetakse nõuetekohaselt kätte saaduks:
   1. adressaadile allkirja vastu üleandmise momendil;
   2. 5. tööpäeval tähitud kirja postitamisest või kullerile selle üleandmisest;
   3. adressaadilt e-kirja kättesaamise kinnituse saamisega või adressaadi e-kirja teel saadetud mistahes vastusega, aga hiljemalt 5. tööpäeval e-kirja adressaadile saatmisest.
2. Kui Pool nõuetekohaselt ei teavita kontaktandmete muutumisest, loetakse **punktis 10.1(a)** nimetatud kontaktandmetele edastatud mistahes kommunikatsioon nõuetekohaselt edastatuks.

## Lepingu muutmine

Lepingut võib muuta või täiendada vaid Poolte kirjalikul kokkuleppel. Vastavad muudatused jõustuvad muudatuste või täienduste Poolte poolt alla kirjutamise hetkest, kui Pooled ei lepi kokku teisiti.

## Kulud

Iga Pool kannab tema poolt Lepingu ettevalmistamise ja sõlmimisega seotud kulutused.

# ALLKIRJAD

**EELTOODU KINNITUSEKS**, on Pooled, tegutsedes nõuetekohaselt volitatud isikute kaudu, Lepingule alla kirjutanud.

|  |  |  |  |
| --- | --- | --- | --- |
|  | **BTF3 B OÜ** |  | **Riigimetsa Majandamise Keskus** |
|  |  |  |  |
|  | /digiallkiri/ |  | /digiallkiri/ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Nimi: | Sander Pullerits | Nimi: | Kristo Kokk |
| Alus: | juhatuse liige | Alus: | RMK Kagu regiooni juht |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |